biswa921/hiwiki-latest-pages-articles-raw huggingface dataset:
मॉनमाउथ गोल्फ़ क्लब

मॉनमाउथ गोल्फ़ क्लब () एक 18 होल गोल्फ़ क्लब है जो मॉनमाउथ की सीमा के पास डिक्सटन गाँव के निकट स्थित है। गोल्फ़ कोर्स ऊँची ज़मीन पर शहर के पूर्व में स्थित है। यहाँ से वेल्श पहाडियाँ, डीन के वन व वेई घाटी दिखती है। क्लब सम्पूर्ण वेल्स में "सुंदरतम गोल्फ़ कोर्स में से एक" होने का दावा करता है। क्लब में छोटे खेल के लिए बना एक अभ्यास क्षेत्र और एक नौ होल व हरी घास वाला अभ्यास क्षेत्र भी है। अन्य सुविधाओं में यहाँ एक क्लब हाउस, बार और दुकान शामिल हैं।

 इतिहास 
मॉनमाउथ गोल्फ़ क्लब का 25 जून 1896 को किंग्स हेड होटल, मॉनमाउथ, में आयोजित हुई एक बैठक में गठन किया गया था व शुरुवात में इसको स्थापित करने का स्थल प्रायरी फ़ार्म था, परन्तु यह गोल्फ़ के लिए अनुपयुक्त साबित हुआ। क्लब इसके समाधान के लिए वौक्सहॉल फील्ड्स स्थानांतरित हो गया और वहाँ वौक्सहॉल गोल्फ़ क्लब और उसके कोर्स पर अधिकरण कर लिया। 1903 में क्लब हँड्रे एस्टेट स्थानांतरित हो गया और 1905 में यह ट्रॉय फ़ार्म में पुनः स्थापित किया गया।

शुरुवाती वर्षों में क्लब के सदस्यों की संख्या 30 से 40 के बीच थी, जो अपेक्षा से कम थी। सदस्यों की संख्या कम इसलिए थी क्योंकि गर्मियों के मौसम में उगने वाली लंबी घास से क्लब छुटकारा नहीं पा सका था। यह इसलिए था क्योंकि जो मैदान गोल्फ़ कोर्स के लिए किराये पर दिया जाता था, उसके मालिक कोर्स के लिए किराया प्राप्त करने के साथ-साथ फ़ेयरवे (गोल्फ़ कोर्स के हिस्से) से सूखी घास का उत्पादन भी करना चाहते था। कोर्स में से लंबी घास काटने के कारण ज़मींदार और क्लब के सदस्यों के बीच एक विवाद उत्पन्न हो गया और ज़मींदार ने इस तर्काधार के साथ कि क्लब के सदस्यों ने अनुबंध का उल्लंघन किया है, स्थानीय प्राधिकरण में क्लब की शिकायत कर दी। यह मामला अदालत तक गया और अंततः 1910 में उच्च न्यायालय ने क्लब के पक्ष में फ़ैसला सुनाया। परन्तु, इस लंबी घास की समस्या से उत्पन्न हुए विवाद के कारण 1912 में कोर्स को बंद करना पड़ा। क्लब को पुनः खोलने के कई प्रयास किए गए परन्तु 1920 तक यह सभी प्रयास व्यर्थ साबित हुए। 1920 में क्लब सुधार के साथ अपने वर्तमान स्थान डिक्सटन में बसाया गया।

 सन्दर्भ 

 बाहरी कड़ियाँ 

 

श्रेणी:मॉनमाउथ
गोल्फ़
बंगश

thumb|200px|भारत के पद्म भूषण-सम्मानित मशहूर सरोद वादक अमजद अली ख़ान एक बंगश पश्तून हैं
बंगश (पश्तो: , अंग्रेज़ी: Bangash) एक प्रमुख पश्तून क़बीले का नाम है। बंगश लोग पाकिस्तान के संघ-शासित क़बाईली क्षेत्र की कुर्रम एजेंसी और ख़ैबर-पख़्तूनख़्वा प्रान्त के हन्गू, कोहाट और पेशावर इलाक़ों में पाए जाते हैं। भारत में कुछ बंगश लोग उत्तर प्रदेश के फ़र्रूख़ाबाद ज़िले में भी बसे हुए हैं। फ़र्रूख़ाबाद के नवाबों ने वहाँ एक अलग अफ़्ग़ान मोहल्ला भी स्थापित किया हुआ था।Circumambulations in South Asian history, D. H. A. Kolff, Om Prakash, Brill, 2003, ISBN 978-90-04-13155-2, ... The first Bangash Nawab of Farrukhabad, Muhammad Khan, was a son of Malik Ain Khan, descendant of an Afghan farmer in the Kabuli district of Bangash ... भारत के पद्म भूषण से सम्मानित मशहूर सरोद-कलाकार अमजद अली ख़ान एक बंगश पश्तून हैं।

 धर्म और भाषा 
बंगश धार्मिक नज़रिए से इस्लाम की शिया और सुन्नी शाखाओं में बंटे हुए हैं लेकिन आधुनिक युग के कट्टरवादी तालिबान के उभरने से पहले यह दोनों उपसमुदाय भाईचारे से रहते थे। बंगश लोग पश्तो भाषा की 'सख़्त' या 'काबुली' उपभाषाएँ बोलते हैं जिनमें अक्सर 'श' के स्थान पर 'ख़' बोला जाता है। इसमें बिंदु वाले 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस सख़्त उपभाषा में 'पश्तो' को 'पख़्तो', 'पेशावर' को 'पेख़ावर', वग़ैराह बोलते हैं।Imperial gazetteer of India, Volume 19, Sir William Wilson Hunter, Great Britain. India Office, Clarendon Press, 1908, ... It has two main dialects : a hard or north-eastern (Pakhto), and a soft or south-western (Pashto) ... Thus, Pakhto is spoken in Bajaur, Swat, and Buner, and by the Yusufzai, Bangash Orakzai, Afrldi, and Mohmand Pathans ...

 इन्हें भी देखें 
 पश्तून
 कुर्रम वादी
 पश्तो

 सन्दर्भ 

श्रेणी:पश्तून लोग
श्रेणी:ख़ैबर-पख़्तूनख़्वा
संगलाख़

thumb|230px|अफ़्ग़ानिस्तान के नक़्शे पर उनई दर्रा
संगलाख़ (, Sanglakh) हिन्दु कुश पर्वत शृंखला की एक शाखा है। इस से अफ़्ग़ानिस्तान की दो महत्वपूर्ण नदियाँ - हेलमंद नदी और काबुल नदी - उत्पन्न होती हैं। संगलाख़ शृंखला के सब से प्रमुख दर्रे का नाम 'उनई दर्रा' या 'उनई कोतल' है।The Encyclopædia Britannica: A Dictionary of Arts, Sciences, Literature and General Information, Volume 15 , Cambridge University Press, 1911, ... The Kabul (ancient Kophes), which is the most important (although not the largest) river in Afghanistan, rises at the foot of the Unai pass leading over the Sanglakh range, an offshoot of the Hindu Kush towards Bamian and Afghan ...

 नाम का उच्चारण और अर्थ 
हिन्दी के 'लाख' शब्द को पश्तो में बिंदु वाले 'ख़' की ध्वनि के साथ बोला जाता है, जो बिंदु-रहित 'ख' से ज़रा अलग है। इसका उच्चारण 'ख़राब' और 'ख़रीद' के 'ख़' से मिलता है। 'संगलाख़' एक संयुक्त शब्द है - संग का अर्थ फ़ारसी में "पत्थर" होता है, यानी 'संगलाख़' का मतलब है 'लाखों पत्थरों वाला' या 'पत्थरीला'।Shahnameh: the Persian book of kings, Firdawsī, Dick Davis, Penguin, 2006, ISBN 978-0-670-03485-7, ... Sanglakh, plain of a mythical area, 'sanglakh' means 'stony' ...A grammar of the Hindūstānī or Urdū language, John Thompson Platts, W.H. Allen, 1892, ... لاخ lāk͟h; as in سنگلاخ sang-lāk͟h, 'a place abounding in stone' ... ध्यान रहे के फ़ारसी का "संग" शब्द अवस्ताई भाषा के मूल "असन" शब्द से आया है।Indo-Scythian Studies: Being Khotanese Texts, Volume 7 , H. W. Bailey, Cambridge University Press, 2009, ISBN 978-0-521-11873-6, ... Avesta has asanga- 'stone' ... N Pers. sand ... Avestan also has asan- 'stone' ... क्योंकि संस्कृत ओर फ़ारसी दोनों हिन्द-ईरानी भाषा परिवार की बहने हैं इसलिए ठीक यही सजातीय शब्द संस्कृत में भी "अश्न" रूप में मिलता है ओर ऋग्वेद में प्रयोगित है। इसका अर्थ भी "पत्थर" है।A Sanskrit-English dictionary: etymological and philologically arranged with special reference to cognate Indo-European languages , Monier Monier-Williams, Ernst Leumann, Carl Cappeller, Asian Educational Services, 1999, ISBN 978-81-206-0369-1, ... अश्न 2. asna, as m. (cf asan), a stone, RV. viii ...

 इन्हें भी देखें 
 उनई दर्रा
 हिन्दु कुश
 हेलमंद नदी
 काबुल नदी

 सन्दर्भ 

श्रेणी:हिन्दु कुश
श्रेणी:पर्वतमालाएँ
श्रेणी:अफ़्ग़ानिस्तान की पर्वतमालाएँ
श्रेणी:अफ़्गानिस्तान
उनई दर्रा

thumb|230px|अफ़्ग़ानिस्तान के नक़्शे पर उनई दर्रा
उनई दर्रा (Unai Pass) या उनई कोतल अफ़्ग़ानिस्तान में हिन्दु कुश पर्वतों की संगलाख़ उपशाखा में ३००० मीटर की ऊँचाई पर स्थित एक प्रमुख पहाड़ी दर्रा है। यह राष्ट्रीय राजधानी काबुल से पश्चिम में है और इसमें से काबुल को हज़ाराजात क्षेत्र के बामियान शहर से जोड़ने वाला मुख्य राजमार्ग निकलता है।The Encyclopædia Britannica: A Dictionary of Arts, Sciences, Literature and General Information, Volume 15 , Cambridge University Press, 1911, ... The Kabul (ancient Kophes), which is the most important (although not the largest) river in Afghanistan, rises at the foot of the Unai pass leading over the Sanglakh range, an offshoot of the Hindu Kush towards Bamian and Afghan ...

 इन्हें भी देखें 
 संगलाख़
 हिन्दु कुश
 बामियान

 सन्दर्भ 

श्रेणी:हिन्दु कुश
श्रेणी:दर्रा
श्रेणी:अफ़्गानिस्तान के पहाड़ी दर्रे
धौलपुर हाउस

right|thumb|240px|धौलपुर हाउस का सामने का ओसारा

धौलपुर हाउस, भारत के संघ लोक सेवा आयोग का कार्यालय स्थल है। कुंडलाकार की यह सुन्दर इमारत नई दिल्ली में इंडिया गेट के बगल में शाहजहां रोड पर स्थित है। पहले यह धौलपुर राजघराने का निवास हुआ करता था और इसका निर्माण भी नई दिल्ली के निर्माण के दौरान 1920 के दशक में किया गया था।

अखिल भारतीय सेवाओं में भर्ती के लिए यहां उम्मीदवारों की साक्षात्कार परीक्षायें आयोजित की जाती हैं। यहाँ साक्षात्कार परीक्षा पर उन्हीं उम्मीदवारों को आमंत्रित किया जाता है जिन्होनें परीक्षा के पहले दो चरण पार कर लिए हों।

 बाहरी कड़ियाँ 
 संघ लोक सेवा आयोग जालस्थल
सीमाई क्षेत्र बन्नू

thumb|240px|पाकिस्तान के संघ शासित क़बीलाई क्षेत्रों में सीमाई क्षेत्रों की स्थिति
अगर आप इस नाम के ज़िले के बारे में जानकारी ढूंढ रहे हैं जो कृपया बन्नू ज़िला नामक लेख देखिये
सीमाई क्षेत्र बन्नू (, सरहदी इलाक़ा बन्नू; Frontier Region Bannu या FR Bannu, फ़्रन्टियर रीजन बन्नू) पाकिस्तान के संघ शासित क़बीलाई क्षेत्रों का एक छोटा सा प्रशासनिक विभाग है। इसका नाम अपने से ज़रा पूर्व में स्थित बन्नू ज़िले पर पड़ा है। सीमाई क्षेत्र बन्नू की सीमाएँ उत्तर में करक ज़िले और सीमाई क्षेत्र लक्की मरवत से और दक्षिण में उत्तर वज़ीरिस्तान एजेंसी से भी लगतीं हैं।Pakistan's strategic culture and foreign policy making: a study of Pakistan's post 9/11 Afghan policy change, Ijaz Khan, Nova Science Publishers, 2007, ISBN 978-1-60021-833-0, ... Administratively, FATA is divided into seven political agencies viz Bajaur, Mohmand, Khyber, Orakzai, Kurram, North and South Wazirstan, and six Frontier Regions: Peshawar FR, Kohat FR, Bannu FR, DI Khan FR, Tank FR and Lakki Marwat FR ...

 इन्हें भी देखें 
 संघ शासित क़बीलाई क्षेत्र
 बन्नू ज़िला
 ख़ैबर-पख़्तूनख़्वा

 सन्दर्भ 

श्रेणी:ख़ैबर-पख़्तूनख़्वा
श्रेणी:पाकिस्तान के संघ शासित क़बीलाई क्षेत्र
सीमाई क्षेत्र लक्की मरवत

thumb|240px|पाकिस्तान के संघ शासित क़बीलाई क्षेत्रों में सीमाई क्षेत्रों की स्थिति
अगर आप इस नाम के ज़िले के बारे में जानकारी ढूंढ रहे हैं जो कृपया लक्की मरवत ज़िला नामक लेख देखिये
सीमाई क्षेत्र लक्की मरवत (, सरहदी इलाक़ा लक्की मरवत; Frontier Region Lakki Marwat, फ़्रन्टियर रीजन बन्नू) पाकिस्तान के संघ शासित क़बीलाई क्षेत्रों का एक छोटा सा प्रशासनिक विभाग है। इसका नाम अपने से उत्तर-पूर्व में स्थित लक्की मरवत ज़िले पर पड़ा है।Pakistan's strategic culture and foreign policy making: a study of Pakistan's post 9/11 Afghan policy change, Ijaz Khan, Nova Science Publishers, 2007, ISBN 978-1-60021-833-0, ... Administratively, FATA is divided into seven political agencies viz Bajaur, Mohmand, Khyber, Orakzai, Kurram, North and South Wazirstan, and six Frontier Regions: Peshawar FR, Kohat FR, Bannu FR, DI Khan FR, Tank FR and Lakki Marwat FR ...

 इन्हें भी देखें 
 संघ शासित क़बीलाई क्षेत्र
 लक्की मरवत ज़िला
 ख़ैबर-पख़्तूनख़्वा

 सन्दर्भ 

श्रेणी:ख़ैबर-पख़्तूनख़्वा
श्रेणी:पाकिस्तान के संघ शासित क़बीलाई क्षेत्र
भदन्त आनन्द कौसल्यायन

भदंत डॉ. आनंद कौसल्यायन (5 जनवरी 1905 - 22 जून 1988) बौद्ध भिक्षु, पालि भाषा के मूर्धन्य विद्वान तथा लेखक थे। इसके साथ ही वे पूरे जीवन घूम-घूमकर समतामूलक समाज का प्रचार प्रसार करते रहे। वे 10 साल राष्ट्रभाषा प्रचार समिति, वर्धा के प्रधानमंत्री रहे। वे बीसवीं सदी में बौद्ध धर्म के सर्वश्रेष्ठ क्रियाशील व्यक्तियों में गिने जाते हैं।

 जीवन परिचय 
उनका जन्म ०५ जनवरी १९०५ को अविभाजित पंजाब प्रांत के मोहाली के निकट सोहना नामक गाँव में एक खत्री परिवार में हुआ था। उनके पिता लाला रामशरण दास अंबाला में अध्यापक थे। उनके बचपन का नाम हरिनाम था। १९२० में आनंद ने १०वी की परीक्षा पास की, १९२४ में १९ साल की आयु में आनंद ने स्नातक की परीक्षा पास की। जब वे लाहौर में थे तब वे उर्दू में भी लिखते थे। वह एक महान विचारक और पालि भाषा के जानकर भी थे

भारत के स्वतंत्रता आंदोलन में भी आनंद ने सक्रिय रूप से भाग लिया। वे भीमराव आंबेडकर और महापंडित राहुल सांकृत्यायन से काफी प्रभावित थे। उन्होंने भिक्षु जगदीश कश्यप, भिक्षु धर्मरक्षित आदि लोगो के साथ मिलकर पाली तिपिटक का अनुवाद हिंदी में किया। वे श्रीलंका में जाकर बौद्ध भिक्षु हुए। वे श्रीलंका की विद्यालंकर विश्वविद्यालय के हिंदी विभाग में अध्यक्ष भी रहे।

आनंद ने जातक की अत्थाकथाओ का ६ खंडो में पालि भाषा से हिंदी में अनुवाद किया। धम्मपद का हिंदी अनुवाद के आलावा अनेक पालि भाषा की किताबों का हिंदी भाषा में अनुवाद किया। साथ ही अनेक मौलिक ग्रंथ भी रचे जैसे - 'अगर बाबा न होते', जातक कहानियाँ, भिक्षु के पत्र, दर्शन : वेद से मार्क्स तक, 'राम की कहानी, राम की जुबानी', 'मनुस्मृति क्यों जलाई', बौद्ध धर्म एक बुद्धिवादी अध्ययन, बौद्ध जीवन पद्धति, जो भुला न सका, ३१ दिन में पालि, पालि शब्दकोश, सारिपुत्र मौद्गाल्ययान की साँची, अनागरिक धरमपाल आदि। आंबेडकर के 'दि बुद्धा एण्ड हिज् धम्मा' ग्रंथ का हिंदी एवं पंजाबी अनुवाद किया है। 22 जून 1988 को भदंत आनंद का नागपुर में महापरिनिर्वाण हो गया।

 कृतियाँ
 भिक्खु के पत्र
 जो भूल न सका
 आह! ऐसी दरिद्रता
 बहानेबाजी
 यदि बाबा न होते
 रेल के टिकट
 कहाँ क्या देखा
 संस्कृति
 देश की मिट्टी बुलाती है
 बौद्ध धर्म एक बुद्धिवादी अध्ययन श्रीलंका
 मनुस्मृति क्यों जलायी गई?
 भगवद्गीता की बुद्धिवादी समीक्षा
 राम कहानी राम की जबानी
 एन इंटेलिजेंट मैंस गाइड टू बुद्धिज्म
 धर्म के नाम पर
 भगवान बुद्ध और उनके अनुचर
 भगवान बुद्ध और उनके समकालीन भिक्षु
 बौद्ध धर्म का सार 
 आवश्यक पालि

 इन्हें भी देखें 
 राहुल सांकृत्यायन

 बाहरी कड़ियाँ 

श्रेणी:1905 में जन्मे लोग
श्रेणी:१९८८ में निधन
श्रेणी:हिंदी गद्यकार
श्रेणी:बौद्ध लेखक
श्रेणी:बौद्ध भिक्षु
श्रेणी:अंबाला के लोग
ध्रुवीय बर्फ टोपी

thumb|200px|right|अन्टार्कटिका, एक ध्रुवीय बर्फ टोपी
ध्रुवीय बर्फ टोपी (Polar ice cap), किसी ग्रह या प्राकृतिक उपग्रह के उच्च अक्षांश क्षेत्र है जो कि बर्फ में ढंके होते है | ध्रुवीय बर्फ टोपी कहलाने के लिए बर्फीले ढाँचे के लिए आकार या बनावट से सम्बंधित किसी तरह की कोई शर्त नहीं होती है और ना ही इसके भूमि पर होने के लिए कोई भूवैज्ञानिक शर्त होती है; केवल इतना कि ध्रुवीय क्षेत्र में ठोस अवस्था के पदार्थ का ढांचा होना बहुत जरुरी है |

सन्दर्भ

श्रेणी:ध्रुवीय क्षेत्र
श्रेणी:बर्फ़ की टोपियाँ
श्रेणी:कॉमन्स पर निर्वाचित चित्र युक्त लेख
आदि भीषण बमबारी

thumb|right|आदि भीषण बमबारी (चंद्र प्रलय) के दौरान चन्द्रमा की एक कलात्मक छाप और आज का चन्द्रमा 
आदि भीषण बमबारी (Late Heavy Bombardment LHB) (साधारणतया चंद्र प्रलय के रूप में संदर्भित), लगभग ४.१ से ३.८ अरब वर्षों पूर्व की एक अवधि है, जिसके दरम्यान माना जाता है कि चन्द्रमा पर बड़ी संख्या के संघात क्रेटरों का गठन हुआ |

श्रेणी:खगोलशास्त्र
श्रेणी:चंद्रमा
प्रेम विवाह

प्रेम विवाह दो व्यक्तियों के आपसी प्रेम, परवाह, आकर्षण और वादे से हुए मेल को कहते है। हालांकि इसका पाश्चिमात्य संस्कृती में कम महत्व है जहाँ लगभग अधिकांश विवाह "प्यार के आधार" पर होते है, परन्तु इसका अर्थ अन्य स्थानों पर विवाह के उस प्रकार को माना जाता है जो ज़बरदस्ती किया गया विवाह या ठहराया गया विवाह से अलग हो।

इसे दक्षिण एशियाई व मध्य पूर्वी देशों में अधिकतर उपयोग किया जाता है जहाँ पारंपरिक विवाह का प्रचलन अधिक है जिसमें महिला व पुरुष के परिवार वाले उनका विवाह तय करते हैं। संस्कृति के आधार पर प्रेम विवाह अप्रचलित व बदनामी की नज़र से देखे जाते हैं।http://www.timesonline.co.uk/tol/news/world/asia/article5711463.ece
thumb|BRIDE FEELING JOY AND LOVE IN MARRIAGE MOMENTS
 इतिहास 
प्रेम विवाह हाल की एक अपेक्षाकृत घटना है। प्रेम विवाह बजाय कर्तव्य के, स्नेह के एक साझा जीवन के आधार पर होना चाहिए यह विचार सबसे पहले अपने लोकप्रिय उपन्यास जूली, जो १७६१ में जीन जैक्स रूसो (Jean-Jacques Rousseau) द्वारा व्यक्त की गई थी। यह उभर्ते हुए रोमेन्ट्सिज़म् द्वारा भी उठाया गया था।
thumb|Heloïse et d'Abélard
 सन्दर्भ 

श्रेणी:विवाह
पैंडोरम

पैंडोरम () एक जर्मन-अमरीकी काल्पनिक विज्ञान पर आधारित फ़िल्म है जिसका लेखन ट्रेविस मिलॉय ने, निर्देशन क्रिस्टियन एल्वार्ट ने और निर्माण पौल डब्लू एस एंडरसन ने किया है। फ़िल्म का चित्रीकरण बर्लिन में अगस्त २००८ को शुरू हुआ था। पैंडोरम को १५ सितंबर २००९ को अमेरिका और २ अक्टूबर २००९ को यूनाइटेड किंगडम में रिलीज़ किया गया। फ़िल्म का शीर्षक एक काल्पनिक अंतरिक्ष यात्रियों की बिमारी पर है जो गहरे अंतरिक्ष में उड़ान पर जाते है।

 पात्र 
 डेनिस कुईद - ल्युटीनेंट पेटन
 बेन फ़ॉस्टर - कॉर्पोरल बोवेर
 केम गिगंडेट - कॉर्पोरल गालो
 एंट्जे ट्रुए - नाडिया
 कुंग ली - मंह
 एड्डी रौसे - लेलैंड
 आंद्रे हेनिके - हंटर लीडर
 नॉर्मन रीडस - शेपर्ड

 सन्दर्भ 

 बाहरी कड़ियाँ 
 
 

श्रेणी:अमेरिकी फ़िल्में
श्रेणी:अंग्रेज़ी फ़िल्में
सुलयमान पर्वत

thumb|230px|अंतरिक्ष से सुलेमान पर्वतों के एक अंश की तस्वीर
thumb|230px|इस तस्वीर में सुलेमान पर्वत नामांकित हैं
सुलेमान पर्वत या कोह-ए-सुलेमान (फ़ारसी: ; पश्तो: ; अंग्रेज़ी: Sulaiman Mountains), जिन्हें केसई पर्वत (पश्तो: ; अंग्रेज़ी: Kesai Mountains) भी कहा जाता है, दक्षिणपूर्वी अफ़ग़ानिस्तान और पश्चिमी पाकिस्तान के बलोचिस्तान प्रान्त के उत्तर भाग में स्थित एक प्रमुख पर्वत शृंखला है। अफ़ग़ानिस्तान में यह ज़ाबुल, लोया पकतिया और कंदहार (उत्तर-पूर्वी भाग) क्षेत्रों में विस्तृत हैं। सुलेमान पर्वत ईरान के पठार का पूर्वी छोर हैं और भौगोलिक रूप से उसे भारतीय उपमहाद्वीप से विभाजित करते हैं। इस शृंखला के सबसे प्रसिद्ध शिखर बलोचिस्तान में स्थित ३,४८७ मीटर ऊँचा तख़्त​-ए-सुलेमान, ३,४४४ मीटर ऊँचा केसई ग़र और क्वेटा के पास स्थित ३,५७८ मीटर ऊँचा ज़रग़ुन ग़र हैं।The imperial gazetteer of India, William Wilson Hunter, Trubner & Co, London, 1881, ... The highest peak, the Takht-i- Sulaiman, nearly due west of Dera Ismail Khan town, has two summits, respectively 11295 and 11070 feet above sea level ...

सुलेमान पर्वतों से उत्तर में हिन्दु कुश के ऊँचे और शुष्क इलाक़े हैं जहाँ अधिकतर ज़मीन २,००० मीटर से अधिक ऊँचाई पर है। इन पर्वतों और इस पठार से हिन्द महासागर से आने वाली नाम हवाएँ यहीं तक पहुँच पाती हैं और इस से आगे मध्य और दक्षिणी अफ़्ग़ानिस्तान का इलाका ख़ुश्क है। इसके विपरीत सुलेमान पर्वतों से पूर्व और दक्षिण का इलाक़े में सिन्धु नदी का नदीमुख (डेल्टा) है जहाँ अक्सर बाढ़ें आती हैं और हर जगह जंगली झाड़-घास फैली हुई है। सुलेमान श्रृंखला से क्षेत्र की दो मुख्य नदियाँ निकलती हैं - डोरी नदी और गोमल नदी।The ancient Indus Valley: new perspectivesUnderstanding ancient civilizations, Jane McIntosh, ABC-CLIO, 2008, ISBN 978-1-57607-907-2, ... A number of smaller rivers and mountain torrents also break through the mountains and provide east-west routes: Of these the most important is the Gomal River in the north of the Sulaiman Range ...

 पर्वतों के नाम और उच्चारण सहायता 
कृपया ध्यान दें कि पश्तो में 'ग़र' () का मतलब 'पर्वत' होता है, जिसमें बिंदु वाले 'ग़' का उच्चारण बिंदु-रहित 'ग' से ज़रा अलग है और 'ग़रीब' और 'ग़ायब' जैसा किया जाता है। इसलिए 'ज़रग़ुन ग़र' का मतलब 'ज़रग़ुन पर्वत' है। 'ग़र' का बहुवाची 'ग़रूना' है और 'सुलयमान पर्वतमाला' को पश्तो में 'द सुलयमान ग़रूना' () कहते हैं।

 इन्हें भी देखें 
 बलोचिस्तान (पाकिस्तान)
 तोबा ककड़

 सन्दर्भ 

श्रेणी:बलोचिस्तान
श्रेणी:पाकिस्तान के पर्वत
श्रेणी:पाकिस्तान की पर्वतमालाएँ
श्रेणी:अफ़्ग़ानिस्तान की पर्वतमालाएँ
श्रेणी:बलोचिस्तान के पर्वत
लोया पकतिया

thumb|230px|अफ़्ग़ानिस्तान के पकतिया, पकतीका और ख़ोस्त प्रान्त और कुछ पड़ोसी इलाक़े लोया पकतिया में शामिल माने जाते हैं
लोया पकतिया (पश्तो: ; अंग्रेज़ी: Loya Paktia), जिसका मतलब 'महा-पकतिया' होता है, अफ़्ग़ानिस्तान का एक ऐतिहासिक और सांस्कृतिक क्षेत्र है जिसमें उस देश के पकतिया, पकतीका और ख़ोस्त के सम्पूर्ण प्रान्त और लोगर और ग़ज़नी प्रान्तों के कुछ भाग शामिल हैं। इसमें कभी-कभी पाकिस्तान की कुर्रम एजेंसी भी शामिल की जाती है। लोया पकतिया के पश्तून क़बीलों की एक सांझी संस्कृति है जो उनकी वेशभूषा, पगड़ी की शैली और रंगों, पश्तो बोलने के लहजों और अन्य चीज़ों से प्रकट होती है। यहाँ मुख्यतर ग़िलज़​ई और करलानी गुटों के क़बीले रहते हैं जिनमें ख़रोटी, ज़ाज़ी, ज़दराण और सुलयमानख़ेल शामिल हैं। यहाँ ख़ानाबदोश कूची क़बीले भी रहते हैं।7 Deadly Scenarios: A Military Futurist Explores the Changing Face of War in the 21st Century , Andrew Krepinevich, Random House Digital, Inc., 2010, ISBN 978-0-553-38472-7, ... Paktia was once a unified province with Khost and Paktika in southeast Afghanistan. The three provinces are now referred to as 'Loya Paktia', which means 'The Greater Paktia' ...

 इन्हें भी देखें 
 पकतिया प्रान्त
 पकतीका प्रान्त
 ख़ोस्त प्रान्त
 कुर्रम एजेंसी
 पश्तून

 सन्दर्भ 

श्रेणी:पश्तून लोग
श्रेणी:अफ़्गानिस्तान
श्रेणी:पाकिस्तान के संघ शासित क़बीलाई क्षेत्र
माहावरि

thumb|300px|right|माहवारी (पीरियड्स) का चक्र
10 से 15 साल की आयु की लड़की के अण्डाशय हर महीने एक विकसित डिम्ब (अण्डा) उत्पन्न करना शुरू कर देते हैं। वह अण्डा अण्डवाहिका नली (फैलोपियन ट्यूव) के द्वारा नीचे जाता है जो कि अंडाशय को गर्भाशय से जोड़ती है। जब अण्डा गर्भाशय में पहुंचता है, उसका अस्तर रक्त और तरल पदार्थ से गाढ़ा हो जाता है। ऐसा इसलिए होता है कि यदि अण्डा उर्वरित हो जाए, तो वह बढ़ सके और शिशु के जन्म के लिए उसके स्तर में विकसित हो सके। यदि उस डिम्ब का पुरूष के शुक्राणु से सम्मिलन न हो तो वह स्राव बन जाता है जो कि योनि से निष्कासित हो जाता है। इसी स्राव को मासिक धर्म, पीरियड्स या रजोधर्म या माहवारी (Menstural Cycle or MC) कहते हैं।
ओलम्पस मोन्स

ओलम्पस मोन्स (Olympus Mons) (लैटिन : माउंट ओलम्पस), मंगल ग्रह पर एक बड़ा ज्वालामुखी पहाड़ है। करीबन २२ कि॰मी॰ (१४ मील) की उंचाई के साथ,Plescia, J. B. (2004). Morphometric Properties of Martian Volcanoes. J. Geophys. Res., 109(E03003), doi:10.1029/2002JE002031. यह सौरमंडल के ज्ञात सर्वोच्च पर्वतों में से एक है,  और माउंट एवरेस्ट से लगभग तीन गुना जितना उंचा है। ओलम्पस मोन्स मंगल के बड़े ज्वालामुखियों में से सबसे कम उम्र के है और यह अमेजोनियन काल के दौरान बना है। ओलम्पस मोन्स को खगोलविदों ने निक्स ओलाम्पिका (लैटिन : ' 'ओलम्पस की बर्फ' ') एल्बिडो विशेषता के रूप में १९ वीं सदी के बाद से ही जान लिया था। अंतरिक्ष यान द्वारा पहचान की पुष्टि एक पर्वत के रूप में करने से पहले इसकी पहाड़ी प्रकृति पूरी तरह से संदेहास्पद थी। Patrick Moore 1977, Guide to Mars, London (UK), Cutterworth Press, p.96

यह ज्वालामुखी मंगल के पश्चिमी गोलार्द्ध में लगभग १८.४° उत्तर २२६° पूर्व पर स्थित है और थर्सिस उभार के पश्चिमोत्तर किनारे बिलकुल बंद हो जाता है। ज्वालामुखी का पश्चिमी भाग अमेज़ोनिस चतुष्कोण (एम सी-८) में तथा केन्द्रीय और पूर्वी भाग थर्सिस चतुष्कोण (एम सी-९) के आसपास में स्थित है। ओलम्पस मोन्स पर दो संघात क्रेटरों के अस्थायी नाम आइ० ए० यु० द्वारा आबंटित किये गए हैं और वें है १५.६ कि॰मी॰ (१० मील) व्यास का कर्जोक क्रेटर (१८° २५' उत्तर १३१° ५५' पश्चिम) और १०.४ कि॰मी॰ (६ मील) व्यास का पंग्बोचे क्रेटर (१७° १०' उत्तर १३३° ३५' पश्चिम) | 
 thumb|center|ओलम्पस मोन्स का स्थलाकृतिक मानचित्र thumb|center|ओलम्पस मोन्स (ऊपर) और हवाई द्वीप श्रृंखला (नीचे), एक ही पैमाने पर thumb|center|थर्सिस के ऊपर के बादलों की मार्स ग्लोबल सर्वेयर छवि, ओलम्पस मोन्स ऊपरी बाएँ में है 

 References 

श्रेणी:खगोलशास्त्र
श्रेणी:मंगल ग्रह
श्रेणी:ज्वालामुखी
श्रेणी:पराग्रहीय पर्वत
देववाद

thumb|260px|देववाद के एक समर्थक थॉमस चब्ब
देववाद या तटस्थेश्वरवाद (Deism) के अनुसार, सत्य की खोज में बुद्धि प्रमुख अस्त्र और अंतिम अधिकार है। ज्ञान के किसी भाग में भी बुद्धि के अधिकार से बड़ा कोई अन्य अधिकार विद्यमान नहीं। यह दावा धर्म और ज्ञानमीमांसा के क्षेत्रों में विशेष रूप में विवाद का विषय बनता रहा है।

ईसाई मत में धर्म की नींव विश्वास पर रखी गई है। जो सत्य ईश्वर की ओर से आविष्कृत हुए है, वे मान्य हैं, चाहे वे बुद्धि की पहुँच के बाहर हों, उसके प्रतिकूल भी हों। 18वीं शती में, इंग्लैंड में कुछ विचारकों ने धर्म को दैवी आविष्कार के बजाय मानव चिंतन की नींव पर खड़ा करने का यत्न किया। आरंभ में अलौकिक या प्रकृतिविरुद्ध सिद्धांत उनके आक्रमण के विषय बने। इसके बाद ऐसी घटनाओं की बारी आई, जिन्हें ऐतिहासिक खोज ने असत्य बताया; और अंत में कहा गया कि जिस जीवनव्यवस्था को ईसाइयत आदर्श व्यवस्था के रूप में उपस्थित करती है, वह स्वीकृति के योग्य नहीं। टोलैंड (John Toland), चब्ब (Thomas Chubb) और बोर्लिगब्रोक (Bolingbroke) बुद्धिवाद के इन तीनों स्वरूपों के प्रतिनिधि तथा प्रसारक थे।

ज्ञानमीमांसा में बुद्धिवाद और अनुभववाद का विरोध है। अनुभववाद के अनुसार, मनुष्य का मन एक कोरी तख्ती है, जिस पर अनेक प्रकार के बाह्य प्रभाव अंकित होते हैं। हमारा सारा ज्ञान बाहर से प्राप्त होता है। इसके विपरीत, बुद्धिवाद कहता है कि सारा ज्ञान अंदर से उपजता है। जो कुछ इंद्रियों के द्वारा प्राप्त होता है, उसे प्लेटो ने केवल "संमति" का पद दिया। बुद्धिवाद के अनुसार गणित सत्य ज्ञान का नमूना है। गणित की नींव लक्षणों और स्वयंसिद्ध धारणाओं पर होती है और ये दोनों मन की कृतियाँ हैं। आधुनिक काल में, डेकार्ट ने निर्मल और स्पष्ट प्रत्ययों को सत्य की कसौटी बताया। स्पिनोज़ा ने अपनी विख्यात पुस्तक "नीति" को रेखागणित का आकार दिया। वह कुछ परिभाषाओं और स्वत:सिद्ध धारणाओं से आरंभ करता है और प्रत्येक साध्य को उपयोगी उपपत्ति से प्रमाणित करता है। 

 इन्हें भी देखें 
 अनुभववाद
 बुद्धिवाद (Intellectualism)
 दैववाद या भाग्यवाद
 यूरोपीय ज्ञानोदय - इसमें देववाद को बहुत महत्त्व मिला।

श्रेणी:दर्शन
श्रेणी:एकेश्वरवाद
श्रेणी:दर्शन
मंगल टोही परिक्रमा यान

thumb|मंगल टोही परिक्रमा यान
मंगल टोही परिक्रमा यान (Mars Reconnaissance Orbiter (MRO)), नासा का एक बहुउद्देशीय अंतरिक्ष यान है जिसे कक्षा से मंगल के अन्वेषण और टोह के लिए रचा गया है। जैसे ही MRO ने कक्षा में प्रवेश किया यह, कक्षा में के या ग्रह पर के, पांच अन्य अंतरिक्ष यानों से जुड़ गया : मार्स ग्लोबल सर्वेयर, मार्स ओडिसी, मार्स एक्सप्रेस और दो ​​मार्स एक्सप्लोरेशन रोवर, यह मंगल के आसपास के क्षेत्र में सबसे अधिक अंतरिक्ष यान परिचालन के लिए एक कीर्तिमान है। इस ७२० मिलियन अमरीकी डॉलर के अंतरिक्ष यान को जेट प्रोपल्सन लेबोरेटरी के पर्यवेक्षण के अधीन लॉकहीड मार्टिन द्वारा बनाया गया था। यह १२ अगस्त २००५ को प्रक्षेपित किया गया और १० मार्च २००६ को इसने मंगल की कक्षा प्राप्त की। नवंबर २००६ में, पांच महीने की हवाई कलाबाजियों के बाद, इसने अपनी अंतिम विज्ञान कक्षा में प्रवेश किया और अपना प्राथमिक विज्ञान चरण शुरू किया।

इन्हें भी देखें
 मंगल ग्रह के मिशन की सूची

श्रेणी:Missions to Mars
श्रेणी:Lockheed Martin satellites and probes
श्रेणी:Spaceflights
श्रेणी:Artificial satellites orbiting Mars
श्रेणी:Active extraterrestrial probes
श्रेणी:2005 in spaceflight
श्रेणी:Mars Reconnaissance Orbiter
श्रेणी:अमेरिका के मंगल अभियानों की सूची
त्यागी

त्यागी  पश्चिमी उत्तर प्रदेश, दिल्ली, हरियाणा, उत्तराखंड, मध्य प्रदेश और राजस्थान के कुछ हिस्सों में पायी जाने वाली एक जमींदार ब्राह्मण जाति है। त्यागी परशुराम भगवान के  अनुयाई हैं इन्होंने परशुराम भगवान के साथ मिलके अधर्मी क्षत्रिय राजाओं के खिलाफ युद्ध लड़ा था और जीता भी था  

त्यागी पश्चिमी उत्तर प्रदेश में अपनी जमींदारी व् रियासतों से जाने जाते है। तलहैटा, निवाड़ी, असौड़ा रियासत, रतनगढ़, हसनपुर दरबार(दिल्ली), बेतिया रियासत, राजा का ताजपुर, बनारस राजपाठ, टेकारी रियासत, हथुआ रियासत और तमकुही रियासत आदि बहुत सारे प्रमुख राजचिन्ह है। इसके अलावा सैकड़ो बावनी(बावन हजार बीघा जमीन वाले) गांव है।

बनारस का राजघराना (विभूति साम्राज्य) काशी नरेश भी इसी परिवार से है। इसके अलावा ईरान, अफ़ग़ानिस्तान के प्राचीन राजा भी मोहयाल शाखा के यही थे। इनमे सबसे प्रमुख है अफ़ग़ानिस्तान का प्राचीन शाही साम्राज्य जो मोहयालो का महान साम्राज्य था जिन्होंने भारतवर्ष में सबसे पहले अरबो को युद्ध में धुल चटाई थी और ऐसी हार दी थी की अगले 300 साल तक कोई हमला नही कर पाए थे।

त्यागी समाज की उत्तरप्रदेश के गाजियाबाद, मेरठ, बागपत, हापुड़, गौतमबुद्धनगर,  मुजफ्फरनगर, सहारनपुर, शामली, मुरादाबाद और बिजनौर जिले के गाँव में अधिक संख्या है, इसके अलावा दिल्ली में छतरपुर, शाहदरा, शकरपुर, होलंबी कलां, मंडोली, बुराडी इत्यादि त्यागीयो के मुख्य गाँव है, हरियाणा के कुछ जिले जैसे कि  सोनीपत, फरीदाबाद, गुडगाँव, पानीपत, रोहतक, पलवल और करनाल में भी त्यागीयो के गाँव मिलेंगे।
 
मध्यप्रदेश के मुरैना मैं त्यागीयो के 45 गांव हैं जिसे पेतालिसी के नाम से जाना जाता है। इसमें प्रमुख तोर पै दीपेरा,निधान,चिन्नोनी करैरा, बदरपुरा(यही गालव पूर्व त्यागी ब्राह्मणों कि कुलदेवी माता सती का मंदिर है),खरिका,भटपुरा और चचिया जैसे गांव आते है।मध्यप्रदेश के भिंड मैं भी त्यागीयो के अच्छे खासे गांव है।नरसिंहपुर,सीहोर, आगर मालवा मैं भी त्यागीयो ठीक ठाक आबादी है।

राजस्थान के धौलपुर मैं भी त्यागीयो के 40 गांव है जिसे चालीसी के नाम से जाना जाता है। यहां त्यागियो का अच्छा दबदबा है।

दिल्ली के एक राजा ने भाइचारे की मिसाल देते हुए छतरपुर के पास तंवर(गुर्जरो) को दिल्ली के 8 गाँवो में बसाया था, जिनमें से एक प्रमुख गाँव (असोला फतेहपुर बेरी) आज भी छतरपुर के पास स्तिथ तंवर(गुर्जरों) का प्रमुख गाँव माना जाता है।
गाजियाबाद के मुरादनगर में त्यागी समाज का इतिहास बहोत पुराना है यहां एक समय लगभग 40 गाँव का जमींदारा त्यागीयो पर था, उस समय के कुछ प्रमुख गाँव जो जमींदारी थी वो वर्तमान मे भी मौजूद है जिनमे प्रमुख तौर पर ग्राम [ बन्दीपुर ] और [ काकड़ा ] शामिल है जो उस समय अपनी जमींदारी के लिए जाने जाते थे। 

आजादी के समय मुरादनगर के ही 5 त्यागीयो के गाँव अंग्रेजो के खिलाफ बागी हो गए थे जिनमे ग्राम कुम्हैड़ा, खिंदौडा, भनेडा, ग्यास्पुर और सुहाना शामिल थे।

सन्दर्भ

श्रेणी:राजस्थान के सामाजिक समुदाय
Tyagi ke 40 gao rajsthan me nhi hai tyagi ke 40 gao up me hai jise chalishi kahte
सेंधा नमक

thumb|230px|सेंधे नमक के क्रिस्टल का एक नमूना
thumb|230px|पाकिस्तानी पंजाब में खेवड़ा नमक खान में यह नमक के पत्थर से घिरा कमरा मुग़ल ज़माने में खोदा गया था
सेंधा नमक, सैन्धव नमक, लाहौरी नमक या हैलाईट (Halite) सोडियम क्लोराइड (NaCl), यानि साधारण नमक, का क्रिस्टल पत्थर-जैसे रूप में मिलने वाला खनिज पदार्थ है। यह अक्सर रंगहीन या सफ़ेद होता है, हालांकि कभी-कभी अन्य पदार्थों की मौजूदगी से इसका रंग हल्का नीला, गाढ़ा नीला, जामुनी, गुलाबी, नारंगी, पीला या भूरा भी हो सकता है। भारतीय खाने में और चिकित्सा में हाज़मे के लिए इस्तेमाल होने वाला काला नमक भी एक प्रकार का सेंधा नमक होता है।

 नाम की उत्पत्ति 
ऐतिहासिक रूप से पूरे उत्तर भारतीय उपमहाद्वीप में यह नमक सिंध, पश्चिमी पंजाब के सिन्धु नदी के साथ लगे हुए हिस्सों और ख़ैबर-पख़्तूनख़्वा के कोहाट ज़िले से आया करता था जो अब पाकिस्तान में हैं और जहाँ यह ज़मीन में मिलता है। 'सेंधा नमक' और 'सैन्धव नमक' का मतलब है 'सिंध या सिन्धु के इलाक़े से आया हुआ'। पश्चिमोत्तरी पंजाब में नमक कोह (यानि नमक पर्वत) नाम की मशहूर पहाड़ी श्रृंखला है जहाँ से यह नमक मिलता है और इसी इलाक़े में प्रसिद्ध खेवड़ा नमक खान है। इस नमक को 'लाहौरी नमक' भी कहा जाता है क्योंकि यह अक्सर लाहौर से होता हुआ पूरे उत्तर भारत में बेचा जाता था।The Commercial Products of India: Being an Abridgement of 'The Dictionary of the Economic Products of India', Sir George Watt, J. Murray, 1908, ... Saindhava, the rock-salt of Sind and Kohat ...A Dictionary of Urdu, Classical Hindi and English , John T. Platts, Kessinger Publishing, 2004, ISBN 978-0-7661-9231-7, ... سیندھا सेंधा sendha ... White rock-salt (found in the country near the Indus) ... (syn. lahauri namak) ... आयुर्वेद में इसको स्वास्थ्य रक्षक कहा जाता है, दैनंदिन भोजन में इसका प्रयोग कई शारीरिक व्याधियों के निवारण में सहयोगी माना गया है। उच्च रक्तचाप नियंत्रित रखने में इसका प्रयोग विपरीत असर नहीं डालता। 

 इन्हें भी देखें 

सेंधा नमक को खाने में अपनाइये और रखिये बीमारियों को दूर। 10 UNBELIEVABLE BENEFITS OF EATING ROCK SALT IN HINDI
 नमक कोह
 खेवड़ा नमक खान
 साधारण नमक
 हिमालियाई नमक

 सन्दर्भ 

श्रेणी:नमक
श्रेणी:खनिज
श्रेणी:भारतीय खाना
वन्यजीव संरक्षण अधिनियम, 1972

भारतीय वन्य जीव संरक्षण अधिनियम, १९७२ भारत सरकार ने सन् १९७२ ई॰ में इस उद्देश्य से पारित किया था कि वन्यजीवों के अवैध शिकार तथा उसके हाड़-माँस और खाल के व्यापार पर रोक लगाई जा सके। इसे सन् २००३ ई॰ में संशोधित किया गया है और इसका नाम भारतीय वन्य जीव संरक्षण (संशोधित) अधिनियम २००२ रखा गया जिसके तहत इसमें दण्ड तथा जुर्माना और कठोर कर दिया गया है। १९७२ से पहले, भारत के पास केवल पाँच नामित राष्ट्रीय पार्क थे। अन्य सुधारों के अलावा, अधिनियम संरक्षित पौधे और पशु प्रजातियों के अनुसूचियों की स्थापना तथा इन प्रजातियों की कटाई व शिकार को मोटे तौर पर गैरकानूनी करता है।

यह अधिनियम जंगली जानवरों, पक्षियों और पौधों को संरक्षण प्रदान करता है|

इसमें कुल ६ अनुसूचियाँ है जो अलग-अलग तरह से वन्यजीवन को सुरक्षा प्रदान करता है। 
 अनुसूची-१ तथा अनुसूची-२ के द्वितीय भाग वन्यजीवन को पूर्ण सुरक्षा प्रदान करते है| इनके तहत अपराधों के लिए उच्चतम दंड निर्धारित है। 
 अनुसूची-३ और अनुसूची-४ भी संरक्षण प्रदान कर रहे हैं लेकिन इनमे दंड बहुत कम हैं। 
 अनुसूची-५ मे वह जानवरों शामिल है जिनका शिकार हो सकता है। 
 छठी अनुसूची में शामिल पौधों की खेती और रोपण पर रोक है।
सबसे ज्यादा जोर भारतीय स्टार कचवे पर दिया गया है इसे रखने पर १०००० रु जुर्माना ओर १० साल की निश्चित गैर जमानती कारावास है

 मध्य प्रदेश राज्य इसे लागू करने बाला पहला राज्य था जिसने इसे १९७३—७४ मे लागू किया।

 अपराध और दण्ड विधान 
उन अपराधों के लिए जिसमें वन्य जीव (या उनके शरीर के अंश)— जो कि इस अधिनियम की सूची 1 या सूची 2 के भाग 2 के अंतर्गत आते हैं— उनके अवैध शिकार, या अभ्यारण या राष्ट्रीय उद्यान की सीमा को बदलने के लिए दण्ड तथा जुर्माने की राशि बढ़ा दी गई है। अब कम से कम कारावास 3 साल का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 10,000- है। दूसरी बार इस प्रकार का अपराध करने पर यह दण्ड कम से कम 3 साल की कारावास का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 25,000/- है।

संशोधन 
अंतिम संशोधन, वन्य जीव (संरक्षण) संशोधन विधेयक, 2021 --
विधेयक ने वर्मिन प्रजातियों से संबंधित अनुसूची को खत्म कर दिया है।
संशोधित विधेयक में अनुसूचियों की कुल संख्या को 6 से घटाकर 4 कर दिया गया है।
यह वन्य जीव (संरक्षण) अधिनियम, 1972 में संशोधन करता है।

 सन्दर्भ 
https://web.archive.org/web/20190805045809/http://nbaindia.org/uploaded/Biodiversityindia/Legal/15.%20Wildlife%20(Protection)%20Act,%201972.pdf

 बाहरी कड़ियाँ 
वन्यजीव संरक्षण अधिनियम 1972 PDF

वन्यजीव अभ्यारण 

श्रेणी:भारत के पर्यावरण कानून
पामेला एंडरसन

पामेला डेनिस एंडरसन (, जन्म १ जुलाई १९६७) एक कनेडियाई अभिनेत्री, मॉडल, निर्माता, लेखिका, समाजवादी व पूर्व शोगर्ल है जो होम इम्प्रूवमेंट, बेवाच और वि.आई.पी जैसे टेलीविजन धारावाहिकों में अपने अभिनय के लिए जानी जाती है। उन्हें फ़रवरी १९९० की प्लेबॉय की प्लेमेट ऑफ़ द मंथ चुना किया गया था। उनके पान अमेरिका व कनाडा की दोहरी राष्ट्रीयता है।

संदर्भ

 बाहरी कड़ियाँ 
 
 

श्रेणी:अभिनेत्री
श्रेणी:मॉडल
श्रेणी:जीवित लोग
श्रेणी:1967 में जन्मे लोग
रागिनी खन्ना

रागिनी खन्ना एक भारतीय टेलीविजन अभिनेत्री है। वे कई धारावाहिकों में कार्य कर चुकी है जिसकी शुरुआत उन्होंने भास्कर भारती और राधा की बेटियां कुछ कर दिखाएंगी से की। ससुराल गेंदा फुल में मुख्य भूमिका अदा करने के लिये जाती है जो स्टार प्लस पर प्रसारित किया जाता था। वे गोविंदा की भांजी और कृष्णा अभिषेक (कॉमेडी सर्कस) व टीवी अभिनेत्री सौम्या सेठ की ममेरी बहन है।  रागिनी ने 2011 में ओमप्रकाश मेहरा का फिल्म तीन थे भाई , और 2013 में पंजाबी फिल्मे भाजी इन प्राब्लम में काम किया।  भाजी इन प्राब्लम ने बाक्स आफिस पर अच्छा कलेक्शन किया

 इन्हें भी देखें 
 रति पांडे
 कृतिका सेंगर
 जेनिफर विंगेट
 हिना खान
 सुरवीन चावला
 दृष्टि धामी

 बाहरी कड़ियाँ 

 

श्रेणी:जीवित लोग
श्रेणी:भारतीय मॉडल
श्रेणी:1987 में जन्मे लोग
श्रेणी:भारतीय टेलीविज़न अभिनेत्री
श्रेणी:भारतीय अभिनेत्री
श्रेणी:हिन्दी अभिनेत्री
सामुराई जैक

सामुराई जैक () एक अमेरिकी एनिमेटेड टेलीविजन शृंखला है जिसकी रचना गेनेडी तर्ताकोव्सकी ने की है और इसका प्रसारण कार्टून नेटवर्क व टूनामी पर २००१ से २००४ के बिच किया गया था।

 आवाज कास्ट 
चरित्रमूल अंग्रेजी आवाज हिन्दी डबिंग आवाज सामुराई जैकफिल लामार ---अकूमाकोकिशोर भट्ट

 हिंदी डबिंग क्रेडिट
एयर की तारीख: ३० नवम्बर, २००१ - २००५
डबिंग स्टूडियो: साउंड एण्ड विजन इंडिया
चैनल: कार्टून नेटवर्क
डायरेक्टर: ????
अनुवादक: ????

 बाहरी कड़ियाँ 
 
 

श्रेणी:कार्टून
हास्ब्रो

हास्ब्रो () अमेरिका की एक अंतर्राष्ट्रीय खिलौने और बोर्डगेम उत्पादन कंपनी है। यह विश्व की सबसे बड़ी खिलोने बनाने वाली कंपनियों में से एक है। इसका मुख्यालय पौटकट, र्होडी आइलैंड, अमेरिका में स्थित है। इसके अधिकतर उत्पादन पूर्वी एशिया में किए जाते हैं।

 खिलौने व गेम 
खिलौने
 एक्शन मैन
 बैटल बिस्ट्स
 बेब्लेड
 हमातारो
 कैबेज पैच किड्स
 इज़ी-बेक ओवन
 फाररियल फ्रेंड्स
 जी. आई. जो
 सिसमे स्ट्रीट
 जेम
 जुरासिक पार्क
 करे ओ
 लिंकन लोग्स
 लाइट-ब्राईट
 लिटलेस्ट पेट शॉप
 पॉकेमोन
 स्टार वार्स

गेम
 एक्सिस एंड अलैज़
 बैटलशिप
 कैंडी लैंड
 क्रेनियम
 क्लू
 डिप्लोमेसी
 मोनोपॉली
 स्क्रेबल

 फ़िल्में 
 क्लू (१९८५)
 ट्राँसफॉर्मर्स (२००७)
 ट्राँसफॉर्मर्स: फौलन का बदला (२००९)
 जी. आई. जो: द राइज़ ऑफ़ कोबरा (२००९)
 ट्राँसफॉर्मर्स: चाँद का अँधेरा (२०११)
 बैटलशिप (२०१२)
 जी. आई. जो: रिटालिएशन (२०१२)

 सन्दर्भ
पोठोहार

thumb|240px|अंतरिक्ष से खींची गई तस्वीर में पोठोहार पठार
पोठोहार या पोठवार ( या , Pothohar या Pothwar) पूर्वोत्तरी पाकिस्तान का एक पठार क्षेत्र है जो उत्तरी पंजाब और पाकिस्तान कब्जे वाला कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत (, Sakesar) इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।

पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में।Handbook of the Punjab, western Rajputana, Kashmir, and upper Sindh, Edward Backhouse Eastwick, John Murray (Publisher), 1883, ... Kataksh is on the N. side of the Salt Range, 16 m. from Pind Dadan, at a height of more than 2,000 ft. above the sea ... Shiva wept so, on the death of his wife Sati, that his tears formed the sacred pool of Pushkara near Ajmir and Kataksh, in the Sindh Sagar Doab ... कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।After 26/11, first Hindu jatha leaves for Pakistan , Neeraj Bagga, The Tribune (India), 18 Feb 2012, ... Katasraj is believed to be the place where discourse between Yudhishtir and Yaksha took place, as referred to in Mahabharata ...

 पोठोहार के नज़ारे 

 इन्हें भी देखें 
 पोठोहारी भाषा
 नमक कोह
 झेलम नदी
 सिन्धु नदी

 सन्दर्भ 

श्रेणी:पोठोहार
श्रेणी:पंजाब (पाकिस्तान)
श्रेणी:विश्व के प्रमुख पठार
श्रेणी:पाकिस्तान के पठार
श्रेणी:पाकिस्तान का भूगोल
श्रेणी:हिन्दू तीर्थ स्थल
श्रेणी:पाकिस्तान प्रशासित कश्मीर
वान्केल इंजन

thumb|ड्यूश संग्रहालय, म्यूनिख जर्मनी में रखा एक वान्केल इंजन
वान्केल इंजन एक प्रकार का आंतरिक दहन इंजन है, जो दबाव को घूर्णन गति में परिवर्तित करने के लिए प्रत्यागमनी पिस्टन के बजाय उत्केंद्रक शैफ्ट डिजाइन का प्रयोग करता है। वान्केल इंजन का दहन कक्ष, अंडाकार समान बहि:त्रिज्याज (epitrochoid) आकार का होता है। इसके घूर्णक का आकार Reuleaux त्रिभुज के समान होता है, पर इसकी भुजाएँ थोड़ी सीधी होतीं हैं। वान्केल इंजन में चतुर्घात चक्र दहन कक्ष के अन्दर के हिस्से और घूर्णक के बीच चलता है।

इस इंजन का आविष्कार एक जर्मन वैज्ञानिक फेलिक्स वान्केल ने किया था।पृष्ठ क्रमाँक ४४-४५ बाल ज्ञान- विज्ञान एन्साइक्लोपीडिया संचार-परिवहन आई॰ऍस॰बी॰ऍन॰ 978-81-85134-54-3 वान्केल ने १९२९ में इंजन के किये पहला पेटेंट प्राप्त किया और १९५७ में इसका पहला कार्यकारी आदिप्ररूप तैयार कर लिया।

संहत डिजाइन के कारण वान्केल शैफ्ट इंजन, विविध प्रकार के वाहनों और उपकरणों जैसे मोटरवाहन,मोटरसाइकल, सांकल आरा, सहायक शक्ति ईकाई आदि में उपयोग किये जातें हैं।

 कार्यविधि 
left|frame|वान्केल चक्र. "A" घूर्णक के एक शीर्ष को चिह्नित करता है। "B" उत्केंद्रक शैफ्ट को और सफ़ेद हिस्सा उत्केंद्रक शैफ्ट के गोल पालि को चिह्नित करता है। घूर्णक के एक बार गोल पालि में घूमने पर या उत्केंद्रक शैफ्ट की एक कक्षीय परिक्रमा करने पर, शैफ्ट तीन बार घूमती है।
वान्केल इंजन में एक विशेष ऑटो चक्र के चार घात एक तीन तरफा सममित घूर्णक और उसके अंडाकार कक्ष के बीच के स्थान में होते हैं। वान्केल चक्र का विस्तार घात ऑटो चक्र से ज्यादा लंबा होता है। एक मूल एकल रोटर वान्केल इंजन में, Reuleaux त्रिभुज के समान आकार वाला घूर्णक होता है, पर इसकी भुजाएँ थोड़ी सीधी होती हैं, जो अंडाकार समान बहि:त्रिज्याज (epitrochoid) आकार वाले कक्ष से घिरा हुआ होता है। ज्यामितीय दहन कक्ष के आयतन को न्यूनतम रखने और संपीड़न अनुपात को अधिकतम रखने के कारण घूर्णक का सैद्धांतिक आकार निश्चित कोनों के बीच इस प्रकार का है। घूर्णक के किसी भी दो शीर्षों को जोड़ने वाले सममित वक्र को आंतरिक दहन कक्ष के आकार की दिशा में इस सीमा तक बढ़ाया गया है कि वक्र घूमते समय किसी भी कोण पर दहन कक्ष को छुए नहीं। (एक चाप इस अनुकूलन समस्या का समाधान नहीं है)

केंद्रीय ड्राइव शैफ्ट, जिसे उत्केंद्रक शैफ्ट भी कहते हैं, घूर्णक के केंद्र से गुजरती है और स्थिर बियरिंग्स द्वारा सधी होती है। घूर्णक, उत्केंद्रक शैफ्ट (क्रैंक शैफ्ट के सदृश) से जुड़े हुए eccentrics (क्रैंक के सदृश) पर चलता है। घूर्णक eccentrics पर घूर्णन के साथ ही उत्केंद्रक शैफ्ट की कक्षीय परिक्रमा भी करता है। घूर्णक के किनारों पर लगी संमुद्र (सील) कक्ष की परिधि को सील करके, तीन चलायमान दहन कक्षों में विभाजित कर देती है। अपनी ही धुरी पर प्रत्येक घूर्णक का घूर्णन और इसका नियंत्रण, सिंक्रनाइजिंग गियर की एक जोड़ी के द्वारा होता है। एक स्थिर गियर जो घूर्णक कक्ष के एक ओर आरोहित होता है, घूर्णक से जुड़े हुए वलय गियर को संलग्न करता है और यह सुनिश्चित करता है कि घूर्णक, उत्केंद्रक शैफ्ट के घूमने का सिर्फ एक तिहाई ही घूमे। सिंक्रनाइजिंग गियर के माध्यम से इंजन की शक्ति का संचरण नहीं होता। रोटर पर गैस के दबाव का बल सीधे उत्केंद्रक के केन्द्र में जाता है, जो की निर्गम शैफ्ट का ही हिस्सा है।

 इन्हें भी देखें 
 भाप इंजन
 स्टर्लिंग इंजन थथथ

 सन्दर्भ 

 बाहरी कड़ियाँ 
 ज्ञान- विज्ञान एन्साइक्लोपीडिया संचार-परिवहन

श्रेणी:यान्त्रिकी
श्रेणी:इंजन
श्रेणी:इंजन ईंधन प्रणाली प्रौद्योगिकी
उत्पादक मूल्य सूचकांक

एक उत्पादक मूल्य सूचकांक (पीपीआई) एक मूल्य सूचकांक है जो घरेलू उत्पादकों द्वारा उनके उत्पादन के लिए प्राप्त कीमतों में औसत परिवर्तन को मापता है। खर्च के हिस्से के रूप में निर्मित वस्तुओं में लगातार गिरावट से इसका महत्त्व कम हो रहा है।

संबंधित उपाय

कई देश जो अब उत्पादक मूल्य सूचकांक की रिपोर्ट करते हैं, पहले थोक मूल्य सूचकांक की सूचना देते थे।

दुनिया भर में पीपीआई

संयुक्त राज्य अमेरिका

अमेरिका में, PPI को 1978 तक थोक मूल्य सूचकांक या WPI के रूप में जाना जाता था। PPI श्रम सांख्यिकी ब्यूरो द्वारा प्रकाशित सांख्यिकीय डेटा की सबसे पुरानी निरंतर प्रणालियों में से एक है, साथ ही सबसे पुराने आर्थिक समय में से एक है। संघीय सरकार द्वारा संकलित शृंखला। सूचकांक की उत्पत्ति 1891 के अमेरिकी सीनेट के प्रस्ताव में पाई जा सकती है, जो वित्त पर सीनेट समिति को "आयात और निर्यात, वृद्धि, विकास, उत्पादन और कृषि और विनिर्मित वस्तुओं की कीमतों पर टैरिफ कानूनों के प्रभावों की जांच करने के लिए अधिकृत करती है। देश और विदेश में"।

भारत

भारतीय थोक मूल्य सूचकांक (WPI) पहली बार 1902 में प्रकाशित हुआ था, और अब यह CPI का उपयोग करता है। पीपीआई अभी तक भारत में तैयार नहीं किया गया है।थोक मूल्य सूचकांक’ को ‘उत्पादक मूल्य सूचकांक’ में बदलने की तैयारी कर रहा है। 

यह सभी देखें
 उपभोक्ता मूल्य सूचकांक
 मुद्रा स्फ़ीति
 प्रतिस्थापन

बाहरी कड़ियाँ
 उत्पादक मूल्य सूचकांक - डेटा - आर्थिक संकेतक
 चीन के उत्पादक मूल्य सूचकांक में गिरावट
 आईएमएफ पीपीआई मैनुअल
 यूनाइटेड स्टेट्स पीपीआई होमपेज
 यूएस पीपीआई आंकड़े प्राप्त करें
 ऐतिहासिक पीपीआई रिलीज
 फ्रेंच पीपीआई रचना और विकास 

संदर्भ
सकेसर

thumb|सकेसर पर्वत
सकेसर (, Sakesar) पाकिस्तान के पंजाब प्रान्त के मध्य भाग में सून वादी के छोर पर स्थित एक १,५२२ मीटर ऊँचा पहाड़ है। यह नमक कोह पर्वतमाला का सबसे ऊँचा पहाड़ भी है। क्योंकि यह आसपास के सभी इलाक़ों से ऊँचा है इसलिए यहाँ पाकिस्तान टेलिविज़न ने एक प्रसारण स्तंभ लगाया हुआ है और १९५० के दशक में पाकिस्तानी वायु सेना ने भी आते-जाते विमानों पर निगरानी रखने के लिए यहाँ एक रेडार लगाया था।The Salt Range and the Potohar Plateau, Salman Rashid, Sang-e-Meel Publications, 2001, ISBN 978-969-35-1257-1, ... Sakesar in the west rises to a majestic 1522 metres as if to accentuate the sudden ending of the range. In the heartland ... To the south, sandwiched by yet more stark limestone ridges, lies the picturesque Soon Valley. Two major lakes ... यहाँ गर्मियों में मौसम अच्छा होने की वजह से बीते दिनों में तीन ज़िलों - अटक (जिसे तब कैमलपुर कहते थे), मियाँवाली और सरगोधा - के सहायक कमिश्नर इसे अपना ग्रीष्मकालीन कार्यालय बनाते थे।

 इन्हें भी देखें 
 नमक कोह
 सून वादी
 पोठोहार

 सन्दर्भ 

श्रेणी:पंजाब (पाकिस्तान)
श्रेणी:पोठोहार
श्रेणी:पर्वत
श्रेणी:एक हज़ारी
2012 ब्रिक्स शिखर सम्मेलन

2012 ब्रिक्स शिखर सम्मेलन, ब्रिक्स (पहले ब्रिक) देशों का चौथा वार्षिक शिखर सम्मेलन है, जिसमें इसके पाँच सदस्य राष्ट्रों ब्राजील, रूस, भारत, चीन और दक्षिण अफ्रीका के राष्ट्र या सरकार प्रमुखों ने भाग लिया। शिखर सम्मेलन का आयोजन भारत की राजधानी नई दिल्ली स्थित पाँच सितारा होटल ताज महल में 29 मार्च 2012 को किया गया था। यह पहला अवसर है जब भारत ने किसी ब्रिक्स शिखर सम्मेलन की मेजबानी की है। शिखर सम्मेलन का विषय था "वैश्विक सुरक्षा, स्थिरता और समृद्धि के लिए ब्रिक्स भागीदारी"। शिखर सम्मेलन में चर्चा का मुख्य विषय विकासशील देशों के लिए विश्व बैंक के समान एक ब्रिक्स बैंक का गठन करना था। शिखर सम्मेलन कड़ी सुरक्षा के बीच आयोजित किया गया था, लेकिन इसके बावजूद इसे कई विवादों का सामना करना पड़ा, जिनमें सबसे प्रमुख तिब्बतियों द्वारा चीन का विरोध किया जाना था।
 प्रतिभागी प्रतिनिधिमंडल 
प्रतिभागी देश

 प्रतिभागी देश 
 भारत
 दक्षिण अफ्रीका
 चीन
 रूस
 ब्राजील
निम्न पाँच देशों के राष्ट्र प्रमुखों/सरकार प्रमुखों ने इस शिखर सम्मेलन में भाग लिया।

 सन्दर्भ 

 बाहरी कड़ियाँ 

श्रेणी:ब्रिक्स शिखर सम्मेलन
डीप सी चैलेंजर

डीप सी चैलेंजर (DCV 1) एक 7.3 मीटर (24 फुट) गहराई में गोता लगाने वाली डाइविंग पनडुब्बी है जिसको चैलेंजर डीप जो पृथ्वी की सबसे गहरी जगह है, तक पहुँचने के लिए बनाया है। २६ मार्च २०१२ में, जेम्स कैमरून ने इसे अपने लक्ष्य तक पहुंचाया। चैलेंजर डीप तक पहुँचने वाले सबसे पहले व्यक्ति बने। डीसी चैलेंजरजर का अनुसंधान और डिजाइन कंपनी एचेरान, सिडनी, ऑस्ट्रेलिया ने किया। इसमें वैज्ञानिक नमूना उपकरण और उच्च परिभाषा वाले ३-डी कैमरे शामिल हैं। यह वंश की सतह से लगभग दो घंटे बाद सागर के गहरे बिंदु पर पहुंच गया। 310px|thumb|डीप सी चैलेंजर का रेखाचित्र

सन्दर्भ
सेक्स एंड द सिटी

सेक्स एंड द सिटी () एक अमेरिकी हास्य-ड्रामा टेलीविजन शृंखला है जिसकी रचना डेरेन स्टार ने की व निर्माण एचबीओ ने किया। इसका प्रसारण १९९८ से २००४ के बिच किया गया व इसके मुख्य प्रसारण में कुल चौरानवे प्रकरण थे। इसके छः साल के प्रसारण में इसे कई निर्मातओं, लेखकों व निर्देशकों का सहकार्य मिला जिनमे मुख्यतः माइकल पैट्रिक किंग की मदद उल्लेखनीय है।

न्यू यॉर्क शहर में घटित व चित्रित व कैंडेस बुश्नेल द्वारा लिखित इसी नाम के उपन्यास पर आधारित यह कार्यक्रम चार औरतों के समूह के जीवन पर प्रकाश डालता है, जिनमे से तिन अपनी तीस की उम्र व एक चालीस की उम्र की है, जो अपने अलग व्यवहार व बदलते सेक्स जीवन के बावजूद एक दूसरे से सारी बाते बांटती है। इसमें सराह जेसिका पार्कर, किम केत्रल, क्रिस्टिन डेविस और सिंथिया निक्सन मुख्य भूमिकाओं में है। यह शृंखला अनेक कहानियों के साठ सम्भोग, सम्भोग जनित बीमारियाँ, सुरक्षित सम्भोग व महिलाओं से सम्बंधित घटनाओं पर ध्यान देती है और मित्रता व रिश्तों के बिच अंतर को दर्शाती है।

इस शृंखला को काफ़ी सराहा गया है और इसके विषय व पात्रों की समीक्षा की गई है। इसके साथ ही इसे दो फ़िल्मों सेक्स एंड द सिटी (२००८) व उसका अगला भाग सेक्स एंड द सिटी २ (२०१०) में परिवर्तित किया जा चूका है। अपने ५४ एमी पुरस्कार नामांकनो में से इसे ७ में, २४ गोल्डन ग्लोब पुरस्कार नामांकनो में से ८ में और ११ स्क्रीन एक्टर्स गिल्ड अवार्ड्स नामांकनो में से ३ में विजय प्राप्त हुई है।

मूल
यह शो लेखक कैंडेस बुशनेल की 1997 में इसी नाम की किताब पर आधारित था , जिसे द न्यू यॉर्क ऑब्जर्वर में उनके कॉलम से संकलित किया गया था । बुशनेल ने कई साक्षात्कारों में कहा है कि उनके कॉलम में कैरी ब्रैडशॉ उनका परिवर्तन अहंकार है ; जब उसने "सेक्स एंड द सिटी" निबंध लिखा, तो उसने शुरू में अपने नाम का इस्तेमाल किया, लेकिन गोपनीयता कारणों से, बाद में सारा जेसिका पार्कर द्वारा श्रृंखला में निभाए गए चरित्र का निर्माण किया । कैरी ब्रैडशॉ न्यूयॉर्क शहर में रहने वाली एक लेखिका थीं। कैरी ब्रैडशॉ और कैंडेस बुशनेल के आद्याक्षर समान हैं, उनके संबंध पर जोर देने वाला एक फलता-फूलता है। इसके अलावा, जिस तरह कैरी ब्रैडशॉ के पास काल्पनिक न्यूयॉर्क स्टार के लिए लेख हैंबाद की श्रृंखला में एक पुस्तक के रूप में प्रकाशित, संपूर्ण सेक्स एंड द सिटी श्रृंखला न्यूयॉर्क ऑब्जर्वर के लिए बुशनेल के अपने कॉलम के संकलन पर आधारित है ।

 बाहरी कड़ियाँ 
 
 

श्रेणी:अंग्रेज़ी भाषा के टीवी कार्यक्रम
श्रेणी:अमेरिकी नाटक टेलीविजन शृंखला
मालियन राज्यविप्लव २०१२

२०१२ मालियान राज्यविप्लव 21 मार्च को शुरू हुआ, जब पाखण्डी मालियान सैनिकों ने राजधानी बामाको में कई स्थानों पर हमला किया - राष्ट्रपति महल, राज्य टेलीविजन और सैन्य बैरकों। सैनिकों ने कहा कि वे लोकतंत्र और राज्य की बहाली के लिए राष्ट्रीय समिति का गठन किए हैं। अगले दिन घोषित किया कि वे अमादोऊ की सरकार को परास्त कर चुके हैं।150px|thumb|अमादोऊ
स्प्रैटली द्वीप समूह

thumb|230px|स्प्रैटली द्वीप समूह का नक़्शा (अगर द्वीप पर किसी देश का क़ब्ज़ा है तो उसका ध्वज साथ दिखाया गया है)
स्प्रैटली द्वीप समूह (Spratley Islands) दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा (Itu Aba) इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।

स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।Sovereignty over the Paracel and Spratly Islands , Monique Chemillier-Gendreau, Martinus Nijhoff Publishers, 2000, ISBN 978-90-411-1381-8, ... After World War II, all appetites were sharpened at once. Nationalist China, the Philippines and more recently Brunei and Malaysia all clung to an atoll here, a rock or sandbank there, asserting rights which, by extension, each then claimed were applicable to the entire group. The most serious candidate for title to the islands was indeed Vietnam ...

 स्प्रैटली द्वीपों के कुछ नज़ारे 

 इन्हें भी देखें 
 स्प्राट्ली द्वीप विवाद
 दक्षिण चीन सागर
 संयुक्त राष्ट्र की समुद्री क़ानून संधि

 सन्दर्भ 

श्रेणी:चीन के क्षेत्रीय विवाद
श्रेणी:मलेशिया के क्षेत्रीय विवाद
श्रेणी:फ़िलिपीन्ज़ के क्षेत्रीय विवाद
श्रेणी:वियतनाम के क्षेत्रीय विवाद
श्रेणी:विवादित द्वीप
श्रेणी:विवादित क्षेत्र
श्रेणी:द्वीपसमूह
श्रेणी:प्रशांत महासागर के द्वीपसमूह